**ORDENANZA FISCAL Nº 16, REGULADORA DO IMPOSTO SOBRE ACTIVIDADES ECONÓMICAS**

**Artigo 1. Natureza e feito impoñible**

De conformidade co previsto nos artigos 78 e seguintes do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRLFL), o imposto de actividades económicas é un tributo obrigatorio, directo e de carácter real, que grave o mero exercicio, en territorio nacional, de actividades empresariais, profesionais ou artísticas, que se exerzan ou non nun local determinado e se atopen ou non especificadas nas tarifas do imposto.

**Artigo 2. Exencións**

Non constitúe feito impoñible neste imposto o exercicio das seguintes actividades.

1. Están exentos do impostos os suxeitos pasivos previstos no artigo 82.1 do TRLFL.

2. As exencións especificadas nas letras e), f) do devandito artigo 82.1 terán carácter rogado, debendo presentar coa declaración de alta, a seguintes documentación:

- No suposto da letra e) de organismos públicos de investigación e establecementos de ensinanza: certificación da administración correspondente acreditativa do financiamento da entidade.

- No caso da letra f) de asociacións sen ánimo de lucro de diminuidos: certificación do órgano do que dependan, acreditativo da natureza e fins da entidade.

**Artigo 3. Bonificacións**

As previstas no artigo 88.1. do TRLFL.

**Artigo 4. Suxeitos pasivos**

Son suxeitos pasivos deste imposto as persoas físicas ou xurídicas e as Entidades a que se refire o artigo 35 da Lei Xeral Tributaria sempre que realicen neste termo municipal calquera das actividades que orixinan o feito impoñible.

**Artigo 5. Cota tributaria**

1.-A cota tributaria será a resultante de aplica-las tarifas do imposto, de acordo cos preceptos contidos no Real decreto lexislativo 2/2004 do 5 de marzo polo que se aproba o Texto refundido da lei de facendas locais así como o coeficiente e os índices acordados por este Concello e regulados, respectivamente, nos artigos 6.° e 7.° fiesta Ordenanza Fiscal e, no seu caso, o recargo provincial que estableza a Deputación.

2.-Se as sucesivas Leis de Presupostos Xerais do Estado modificaran as tarifas do imposto e/ou actualizaran as cotas contidas nas mesmas, ditas variacións terán plena vixencia e xurdirán efecto dende a súa entrada en vigor.

**Artigo 6. Índice de situación**

A efectos do previsto no artigo 87 do TRLFL, as vías públicas deste Concello se clasificarán en dúas categorias:

1° Categoría:

Empalme - Monte Castelo (parroquia de Sta. Mariña Anxeriz) Tañe (parroquia de S. Xián Cabaleiros)

2° Categoría:

Resto do Municipio de Tordoia

**Artigo 7. Coeficientes**

Sobre as cotas modificadas e atendendo a categoría fiscal da vía pública onde radique a actividade económica, establécese a seguinte escala de coeficientes:

1° Categoría: 3,8

2° Categoría: 2,0

**Artigo 8. Período impositivo e data de esixibilidade do imposto**

1.-O período impositivo coincide co ano natural, agás cando se trate de declaración de alta, neste caso abarcará dende a data de comezo da actividade ata o remate do ano natural.

2.-O imposto será esixible o primeiro día do período impositivo e as cotas serán irreductibles, agás cando, no casos de declaración de alta, o día de comezo da actividade non coincida co ano natural. Neste suposto, as cotas calcularanse proporcionalmente ó número de trimestres naturais que resten para remata o ano, incluído o de comezo do exercicio da actividade.

3.-Tratándose de espectáculos, cando as cotas estean establecidas por actuacións illadas, o dereito a percepción prodúcese pola realización de cada unha delas, debéndose presentar as correspondentes declaracións na forma que se estableza regulamentariamente.

**Artigo 9. Normas de xestión do imposto**

1.-É competencia do Concello a xestión tributaria deste imposto, e comprende as funcións de concesión e denegación de exencións, realización das liquidacións conducentes a determinación das débedas tributarias, emisión dos instrumentos de cobro, resolución dos recursos que se interpoñan contra ditos actos, e actuacións para información e asistencia ó contribuínte.

2.-As solicitudes para o recoñecemento de beneficios fiscais deben presentarse na Administración Municipal debendo ir acompañadas da documentación acreditativa das mesmas. 0 acordo polo que se acceda á petición solicitada fixará o exercicio dende o cal o beneficio se entende concedido.

3.-Contra os actos de xestión tributaria, competencia do Concello, os interesados poden formular recurso de reposición , previo ó contencioso - administrativo, no prazo dun mes a contar dende a notificación expresa ou a exposición pública dos padróns correspondentes.

4.-A interposición de recursos non paraliza a acción administrativa ó menos que dentro do prazo previsto para interpoñe-lo recurso, o interesado solicite a suspensión da execución do acto impugnado e acompañe garantía suficiente.

Non obstante, en casos excepcionais, a Alcaldía pode acordar a suspensión do procedemento, sen presentación de garantía, cando o recorrente xustifique a imposibilidade de presentala ou demostre con proba irrefutábel a existencia de erros materiais na liquidación que se impugna.

**Artigo 10. Infraccións e sancións**

Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, xeral tributaria.

**Artigo 11. Delegación de facultades**

Se o Concello delegara na Deputación Provincial da Coruña as facultades referidas nos artigos 9 e 10 desta Ordenanza ou exclusivamente as do un deles, e esta delegación é aceptada, as normas contidas en ditos artigos serán aplicadas ás actuacións que deba efectuar a Administración delegada.

**Disposición Final**

A presente Ordenanza foi aprobada polo Pleno da Corporación na sesión celebrada o día 27 de setembro de 2007, sendo de aplicación a partir do 1° de Xaneiro de 2008, logo da súa publicación no Boletín Oficial da Provincia, permanecendo en vigor ata a súa modificación ou derrogación expresa.